SL Uradni list Evropske unije L 142/16

UREDBA KOMISIJE (EU) št. 459/2012

z dne 29. maja 2012

o spremembi Uredbe (ES) št. 715/2007 Evropskega parlamenta in Sveta in Uredbe Komisije (ES) št. 692/2008 glede emisij iz lahkih potniških in gospodarskih vozil (Euro 6)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 715/2007 Evropskega parlamenta in Sveta z dne 20. junija 2007 o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (1) ter zlasti člena 5(3),

ob upoštevanju Direktive 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (2) in zlasti člena 39(2) Direktive,

ob upoštevanju naslednjega:

(1) Uredba (ES) št. 715/2007 in Uredba Komisije (ES) št. 692/2008 z dne 18. julija 2008 o izvajanju in spremembi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (3) določata skupne tehnične zahteve za homologacijo motornih vozil in njihovih nadomestnih delov glede na njihove emisije ter določata pravila za skladnost v uporabi, trajnost naprav za uravnavanje onesnaževanja, vgrajene sisteme za diagnostiko na vozilu (OBD), merjenje porabe goriva ter dostop do informacij o popravilu in vzdrževanju vozil.

(2) V skladu z Uredbo (ES) 715/2007 je treba določiti standard za število delcev (particle number; v nadaljnjem besedilu: PN) za vozila z motorjem na prisilni vžig, ki bodo odobrena v skladu s standardi Euro 6.

(3) Delci, ki jih oddajajo vozila, se lahko nalagajo v pljučnih mešičkih ljudi, kar lahko vodi v dihalne in srčno-žilne bolezni ter povečano umrljivost. Zato je visoka raven zaščite pred navedenimi delci v javnem interesu.

(4) Za merjenje emisij delcev pri vozilih z motorjem na prisilni vžig se trenutno uporablja protokol merjenja Programa za merjenje delcev (PMD), ki je bil razvit za dizelska vozila. Vendar dokazi kažejo, da se lahko spekter velikosti in kemična sestava emisij delcev pri motorju na prisilni vžig razlikujeta od spektra in sestave emisij delcev pri dizelskih vozilih. Spekter velikosti in kemično sestavo delcev ter učinkovitost veljavne tehnike merjenja za nadzorovanje škodljivih emisij delcev je treba še naprej spremljati. V prihodnosti bo morda potrebna revizija navedenega protokola merjenja za vozila z motorjem na prisilni vžig.

(5) Po danes znanih podatkih je raven emisij delcev iz konvencionalnih motorjev s posrednim vbrizgavanjem goriva, ki goriva ne vbrizgavajo neposredno v zgorevalni prostor, ampak v sesalni kolektor ali vstopni kanal, nizka. Zato se zaenkrat zdi upravičeno, da se regulativni ukrepi omejijo na vozila z motorji z neposrednim vbrizgom, vendar je treba še naprej raziskovati in spremljati emisije delcev pri vseh motorjih na prisilni vžig, zlasti spekter velikosti in kemično sestavo oddanih delcev, pa tudi dejanske emisije, ki nastajajo med vožnjo, Komisija pa mora po potrebi in ob upoštevanju prihodnjega tržnega deleža vozil s posrednim vbrizgavanjem goriva predlagati nadaljnje regulativne ukrepe.

(6) Uredba (ES) št. 692/2008 je za dizelska vozila Euro 6 določila mejno vrednost emisij delcev 6 × 1011 #/km. V skladu z načelom tehnološko nevtralne zakonodaje mora biti zadevna mejna vrednost emisij za vozila Euro 6 z motorjem na prisilni vžig enaka, saj ni nobenega dokaza, da je specifična toksičnost delcev, ki jih oddajajo motorji na prisilni vžig, nižja od specifične toksičnosti delcev, ki jih oddajajo dizelski motorji.

(7) Filtri delcev za bencinske motorje, pri katerih gre za učinkovito tehnološko rešitev za naknadno obdelavo, namenjeno omejevanju emisij delcev iz motorjev na prisilni vžig, naj bi bili v prihodnje na voljo za vgradnjo v nekatera vozila Euro 6 po razumnih cenah. Poleg tega se verjetno lahko v treh letih od obveznih datumov za stopnjo Euro 6 iz člena 10 Uredbe (ES) št. 715/2007 za številne uporabe doseže podobno zmanjšanje emisij delcev z notranjimi ukrepi v motorjih in z znatno nižjimi stroški. Vsi ukrepi v motorjih morajo veljati za vse delovne pogoje delovanja motorja, da se ob odsotnosti naprav za naknadno obdelavo ravni emisij v dejanskih voznih razmerah ne bi poslabšale.

(8) Da se omogoči razvoj vseh potrebnih tehnologij in dovolj časa za prilagoditev proizvodnje, je treba sprejeti dvostopenjski pristop, pri katerem bi se mejne vrednosti števila delcev stopnje Euro 6 za dizelska vozila v drugi fazi uporabljale tudi za vozila z motorjem na prisilni vžig in neposrednim vbrizgom.

(9) Pozornost je treba nameniti emisijam delcev vozil z motorjem na prisilni vžig v dejanskih voznih razmerah in razvoju ustreznih preskusnih postopkov. Komisija mora razviti in uvesti ustrezne merilne postopke najpozneje tri leta po začetku veljavnosti stopnje Euro 6.

(10) Komisija mora še naprej spremljati učinek ukrepov za zmanjšanje števila delcev na emisije CO2 pri motorjih na prisilni vžig.

(11) V skladu s členom 4(7) Uredbe Komisije (ES) št. 692/2008 se lahko vozila, zajeta v okviru navedene uredbe, homologirajo po emisijskih standardih Euro 6 šele po uvedbi mejnih vrednosti za vgrajene sisteme za diagnostiko na vozilu (OBD). OBD je pomembno orodje za prepoznavanje napačnega delovanja naprav za uravnavanje onesnaževanja.

(12) Komisija je v svojem sporočilu 2008/C 182/08 o uporabi in prihodnjem razvoju zakonodaje Skupnosti v zvezi z emisijami iz lahkih tovornih vozil ter dostopom do informacij o popravilu in vzdrževanju (Euro 5 in 6) (4) predlagala vrsto mejnih vrednosti za vgrajene sisteme za diagnostiko na vozilu, ki na splošno odražajo mejne vrednosti, ki se bodo uporabljala za večino lahkih tovornih vozil v Združenih državah in Kanadi od leta 2013 naprej in kjer je večina sistemov OBD v vozilih skladna z zakonodajo, ki jo je sprejel kalifornijski odbor za zaščito zraka (Californian Air Resources Board – CARB). Uskladitev zahtev Unije z zahtevami Združenih držav bi bila v skladu s cilji mednarodnega usklajevanja in bi zagotovila visoko stopnjo okoljske zaščite.

(13) Vendar pa so zahteve v Združenih državah za vgrajene sisteme za diagnostiko na vozilu za proizvajalce vozil, ki ne izvažajo v Združene države, tehnološko zahtevne. Zato je treba za vgrajene sisteme za diagnostiko na vozilu določiti začetno obdobje treh let, v katerem zahteve ne bi bile tako stroge, kar bi industriji zagotovilo daljši čas za prilagoditev proizvodnje.

(14) Končne mejne vrednosti za vgrajene sisteme za diagnostiko na vozilu Euro 6 za ogljikov monoksid, nemetanske ogljikovodike in trdne delce iz Uredbe (ES) št. 692/2008 ne smejo biti tako stroge kot vrednosti, predlagane v Sporočilu 2008/C 182/08, temveč morajo upoštevati posebne tehnične težave na navedenih področjih. Poleg tega se s to uredbo ne smejo sprejeti mejne vrednosti za vgrajene sisteme za diagnostiko na vozilu Euro 6 za število delcev.

(15) Pozneje je treba oceniti okoljsko potrebo, tehnično izvedljivost ter razmerji med stroški in koristmi strožjih mejnih vrednosti za vgrajene sisteme za diagnostiko na vozilu Euro 6 za ogljikov monoksid in ne-metanske ogljikovodike ter določitve mejnih vrednosti za vgrajene sisteme za diagnostiko na vozilu Euro 6 za število delcev. Morebitne spremembe regulativnih zahtev na podlagi te ocene je treba uvesti tako, da bo imela industrija dovolj časa za prilagoditev proizvodnje. Glede na kompleksnost sistemov za diagnostiko na vozilu za to običajno potrebuje tri do štiri leta.

(16) Uredbi (ES) št. 715/2007 in (ES) št. 692/2008 je zato treba ustrezno spremeniti.

(17) Ukrepi, predvideni s to uredbo, so v skladu z mnenjem Tehničnega odbora za motorna vozila –

SPREJELA NASLEDNJO UREDBO:

Člen 1

Uredba (ES) št. 715/2007 se spremeni:

1. V členu 3 se na koncu točke 17 pika zamenja s podpičjem.

2. V členu 3 se doda naslednja točka 18: „18. ‚Motor z neposrednim vbrizgom‘ pomeni motor, ki lahko deluje v načinu, pri katerem se gorivo vbrizga v polnilni zrak, potem ko je bil zrak vsesan skozi ventile za dovajanje.“

3. V členu 10 se doda naslednji odstavek 7: „7. Do tri leta po ustreznih datumih, določenih v odstavkih 4 in 5 za nove homologacije in registracijo, prodajo ali začetek uporabe novih vozil, se, če se proizvajalec tako odloči, mejne vrednosti emisij delcev 6 × 1012 #/km uporabljajo za vozila z motorjem na prisilni vžig in neposrednim vbrizgom.“

4. Priloga I se spremeni v skladu s Prilogo I k tej uredbi.

Člen 2

Uredba (ES) št. 692/2008 se spremeni:

1. odstavek 7 člena 4 se črta;

2. priloge I, XI in XVI se spremenijo v skladu s Prilogo II k tej uredbi.

Člen 3

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 29. maja 2012 Za Komisijo Predsednik José Manuel BARROSO

(1) UL L 171, 29.6.2007, str. 1.

(2) UL L 263, 9.10.2007, str. 1.

(3) UL L 199, 28.7.2008, str. 1.

(4) UL C 182, 19.7.2008, str. 17.

PRILOGA I Spremembe Uredbe (ES) št. 715/2007 Priloga I k Uredbi (ES) št. 715/2007 se spremeni: 1. Besedilo v drugi vrstici zadnjega stolpca tabele 1 (Mejne vrednosti emisij Euro 5) se nadomesti z naslednjim: „Število delcev (PN)“ . 2. Tabela 2 se nadomesti z naslednjo tabelo: „Tabela 2 Mejne vrednosti emisij Euro 6 Referenčna masa (RM) (kg) Mejne vrednosti Masa ogljikovega monoksida (CO) Masa vseh ogljikovodikov (THC) Masa nemetanskih ogljikovodikov (NMHC) Masa dušikovih oksidov (NOx) Skupna masa vseh ogljikovodikov in dušikovih oksidov (THC + NOx) Masa trdnih delcev (PM) (1) Število delcev (PN) L1 (mg/km) L2 (mg/km) L3 (mg/km) L4 (mg/km) L2 + L4 (mg/km) L5 (mg/km) L6 (#/km) Kategorija Razred PV KV PV KV PV KV PV KV PV KV PV (2) KV PV (2) (3) KV M — Skupaj 1 000 500 100 — 68 — 60 80 — 170 4,5 4,5 6,0 × 1011 6,0 × 1011 N1 I RM ≤ 1 305 1 000 500 100 — 68 — 60 80 — 170 4,5 4,5 6,0 × 1011 6,0 × 1011 II 1 305 < RM ≤ 1 760 1 810 630 130 — 90 — 75 105 — 195 4,5 4,5 6,0 x 1011 6,0 x 1011 III 1 760 < RM 2 270 740 160 — 108 — 82 125 — 215 4,5 4,5 6,0 × 1011 6,0 × 1011 N2 — Skupaj 2 270 740 160 — 108 — 82 125 — 215 4,5 4,5 6,0 × 1011 6,0 × 1011 Legenda: PV = prisilni vžig, KV = kompresijski vžig (1) Mejna vrednost emisij za maso trdnih delcev 5,0 mg/km se uporablja za vozila, homologirana pred 1.9.2011 za mejne vrednosti emisij iz te tabele s prejšnjim protokolom za merjenje trdnih delcev. (2) Mejne vrednosti za maso in število delcev pri prisilnem vžigu se uporabljajo samo za vozila z motorji z neposrednim vbrizgavanjem goriva. (3) Do tri leta po datumih iz člena 10(4) in (5) za nove homologacije oziroma nova vozila se po izbiri proizvajalca uporablja mejna vrednost emisij za število delcev 6,0 × 1012 #/km za vozila Euro 6 z motorjem na prisilni vžig in neposrednim vbrizgom. Najpozneje do navedenih datumov se uporablja homologacijska preskusna metoda, ki zagotavlja učinkovito omejevanje števila delcev, ki jih vozila oddajo v dejanskih voznih razmerah.“